**Projekt megnevezése:**

Épületenergetikai felújítások Törtel Község intézményein a KEHOP-5.2.9-16 pályázati konstrukció keretében

**Projekt azonosító száma:**

KEHOP-5.2.9-16-2016-00038

**Kedvezményezett:**

Törtel Község Önkormányzata

**Az Európai Unió és a Magyar Állam által nyújtott támogatás összege:**

244 724 908 Ft

**A finanszírozás típusa:**

Kohéziós Alap

**A projekt megvalósítási időszakának kezdő időpontja:**

2017. április 10.

**A projekt fizikai befejezésének tervezett időpontja:**

2017. november 30.

**Projekt bemutatása**

EURÓPAI UNIÓS TÁMOGATÁSBÓL KORSZERŰSÍTIK TÖRTEL KÖZSÉG TÖBB ÉPÜLETÉT

**Törtel Község önkormányzati tulajdonú épületeinek épületenergetikai korszerűsítésére több mint 244 millió forintos európai uniós támogatást nyert. A Kohéziós Alap az elszámolható költségek 100%-át finanszírozza.**

A projekt megvalósulása során a Szent István Király Általános Iskola és Sportcsarnok épülete, a Déryné Művelődési Központ és Könyvtár A épülete, az I. sz. háziorvosi rendelő és a II. sz. háziorvosi rendelő épülete kerül korszerűsítésre. A 244,7 millió forintos beruházásnak köszönhetően Törtel Község Önkormányzata az épületek fenntartását költséghatékonyabban tudja majd biztosítani. A Támogatási szerződés aláírásra került, a kivitelezéssel november végére végeznek a szakemberek, így már év végétől az európai uniós támogatásnak köszönhetően környezetbarát és gazdaságosan üzemeltethető intézményekkel fog gazdagodni a Község.

A projekt célja az épületek hőtechnikai adottságainak javítása, valamint hőveszteségeinek csökkentése, így ennek érdekében a pályázat keretében az épületekben a külső nyílászárók korszerű műanyag nyílászárókra történő cseréje, valamint utólagos homlokzati és födém szigetelése valósul meg. Továbbá, a pályázattal érintett intézményekben napelemes rendszer kerül kiépítésre.

A projekt hosszú távú közvetlen céljai között szerepel a működési költségek csökkentése, a magasabb komfortfokozat elérése.

Az uniós támogatásból finanszírozott korszerűsítésnek köszönhetően a létesítmények energetikai szempontú korszerűsítése az üzemeltetési, fenntartási költségek csökkenését fogja eredményezni, amely nemcsak a pályázónak jelent költségmegtakarítást, de a lecsökkenő energiahordozó felhasználás környezetvédelmi szempontból is előnyös.

Törtel Község Önkormányzatának kiemelt célja, hogy a vagyonkezelésében lévő épületekben a lehető legmagasabb szintű energetikai korszerűsítést hajtsa végre, ezáltal biztosítva a hosszú távú hatékony fenntartást, továbbá olyan energetikai fejlesztést hajtson végre az épületeken, amelyek a beruházás mértékének megfelelően valóban képes növelni az épületek energia felhasználásának hatékonyságát, ezáltal csökkenteni a működéshez szükséges pénzügyi forrásokat.